techiaith/cofnodycynulliad_en-cy huggingface dataset:
English: I will start, then. Thank you very much for the invitation to join you this morning and to provide evidence. As I've already mentioned in my paper, last year was an extremely busy year raising funds to produce a drama series, and I had experience for the very first time of the MIB fund, which is managed by Government, of course, and was delivered in partnership with Pinewood. That funding was crucial in what we delivered. The project wouldn't have been possible without that funding. But I mention in my paper how frustrating the whole process was: the lack of information available about what was available and the process of accessing the funding. The Government civil servants were excellent and were more than happy to answer questions, and I personally feel some frustration about the situation too. I think it's a shame that the fund is managed in such a commercial way. It makes it extremely difficult for small companies in Wales to bid for that funding and gain that investment. I think the project has delivered a number of things, both socially and culturally and also in terms of the Welsh language. Therefore my aspiration is that it should be easier for people living and working here in Wales in this industry to take advantage of the opportunities that this fund or similar funds provide.
Welsh: Fe wnaf i gychwyn. Diolch yn fawr am y gwahoddiad i ddod yma heddiw ac i siarad â chi. Fel rydw i eisoes wedi sôn yn fy mhapur, roedd y llynedd yn flwyddyn brysur tu hwnt yn codi arian i allu cynhyrchu cyfres ddrama. Ces i brofiad am y tro cyntaf o'r gronfa MIB sy'n cael ei rheoli gan y Llywodraeth, wrth gwrs, ac a oedd yn cael ei gwneud mewn partneriaeth gyda Pinewood. Roedd yr arian yna yn allweddol yn yr hyn a wnaethom ni ei gyflawni. Ni fyddai'r prosiect wedi bod yn bosibl heb yr arian hwnnw. Ond rydw i wedi sôn yn y papur am ba mor rhwystredig oedd y broses: y diffyg gwybodaeth am yr hyn a oedd ar gael a'r broses o gael yr arian. Roedd y swyddogion sifil yn y Llywodraeth yn ofnadwy o dda ac yn barod iawn i ateb cwestiynau. Rydw i'n teimlo yn bersonol yn rhwystredig ynglŷn â'r sefyllfa, hefyd. Rydw i'n meddwl ei bod hi'n drueni bod y gronfa yn cael ei rheoli mewn ffordd sydd mor fasnachol. Mae'n ei wneud e'n anodd tu hwnt i gwmnïau bychain yng Nghymru i geisio am ac ennill y buddsoddiad. Rydw i'n meddwl bod y prosiect wedi cyflawni sawl peth yn gymdeithasol ac yn ddiwylliannol ac o ran y Gymraeg hefyd. Felly, fy nymuniad i fyddai ei bod hi'n haws i bobl sydd yn byw ac yn gweithio yma yng Nghymru yn y diwydiant i allu manteisio ar y cyfleoedd y mae'r gronfa, neu gronfeydd tebyg, yn eu rhoi i bobl.
English: I think it's important to note that Roger, I believe, is the only one of the four of us who has been able to access that particular fund. It hasn't been designed for producers like us; it's designed to draw in producers from abroad to produce their productions here, and there is room to do that. But there's also room to design some kind of fund that is tailored to encourage producers with their material from Wales. May I add also, as a producer of documentary films, that it's impossible then with a number of films - ? With drama, of course, you can go to film in a studio anywhere very often, unless you're using the beautiful landscapes of Wales, of course. But with documentary films, the directors can't choose where they film, so you can't respond to the requirement of funds such as the MIB to spend more or of the Government's fund to spend your money here in Wales. So, you're shut out in different ways if you're a documentary film producer.
Welsh: Rydw i'n meddwl ei bod hi'n bwysig nodi taw Roger yw'r unig un o'r pedwar ohonom ni sydd wedi gallu cael mynediad at y gronfa yna. Nid yw hi wedi cael ei saernïo ar gyfer cynhyrchwyr fel ni; mae e'n bwrpasol, rwy'n meddwl, ar gyfer denu cynhyrchwyr o dramor i wneud eu cynyrchiadau fan hyn, ac mae yna le i wneud hynny. Ond mae yna le hefyd i saernïo rhyw fath o gronfa sydd yna'n bwrpasol i hybu cynhyrchwyr gyda'u deunydd nhw o Gymru. A gaf i ychwanegu hefyd, fel cynhyrchydd ffilmiau dogfen, ei bod hi'n amhosibl wedyn gyda nifer o ffilmiau - ? Gyda drama, wrth gwrs, rydych chi'n gallu mynd i ffilmio mewn stiwdio yn rhywle yn aml iawn, heblaw bod chi'n defnyddio tirluniau hardd Cymru. Ond gyda ffilmiau dogfen, nid yw'r cyfarwyddwyr yn gallu dewis lle maen nhw'n ffilmio, so nid ydych chi'n gallu ymateb i'r anghenion sydd gan gronfeydd fel MIB i wario mwy neu gan gronfa y Llywodraeth i wario eich arian chi yng Nghymru. So, rydych chi'n cael eich cau mas mewn gwahanol ffyrdd felly os ydych chi'n gynhyrchydd ffilmiau dogfen.
English: - the Welsh language and also the media investment budget in a moment, but I just wanted to ask about - . I've been reading the new strategy that has been published by the UK Government, which is the creative industries sector deal. I just wondered whether you'd seen that and - perhaps you haven't had an opportunity to read it yet - do you think that there is investment on the UK level that you could access and use, not just funding pots from Wales perhaps, but something that comes from the United Kingdom, or is that not something that you are aware of?
Welsh: - yr iaith a hefyd y gyllideb buddsoddi yn y cyfryngau mewn munud, ond roeddwn i jest eisiau gofyn ynglŷn â'r - . Rwyf wedi bod yn darllen am y strategaeth newydd sydd wedi dod mas gan Lywodraeth Prydain, sef y fargen ar gyfer y sector diwydiannau creadigol. Roeddwn i jest yn wyndran os ydych chi wedi ei gweld, ac os ydych chi - efallai nad ydych wedi cael siawns i'w darllen eto - a ydych yn credu bod yna efallai fuddsoddiad ar lefel Brydeinig y byddech yn gallu ei 'iwtileiddio', nid yn unig potiau o arian o Gymru efallai, ond rywbeth sydd yn dod o Lywodraeth y Deyrnas Unedig, neu a ydy hynny ddim yn rhywbeth rydych chi'n ymwybodol ohono?
English: Yes. I'm going back to where we started with regard to financial support from the Welsh Government. Clearly, you feel frustration and you have your own ideas about how that funding should be allocated. I'd like to know whether you are part of that discussion and whether you have been able contribute to the discussion with the Welsh Government when they established the media investment budget, for example.
Welsh: Ie. Rwy'n mynd yn ôl, a dweud y gwir, at le ddechreuom ni ynglŷn â'r gefnogaeth ariannol gan Lywodraeth Cymru. Yn amlwg, mae gennych chi rwystredigaeth, ac mae gennych chi eich syniadau eich hunain ynglŷn â sut y dylai'r arian yna fod yn cael ei ddosrannu. Buaswn i'n licio gwybod a ydych chi'n rhan o'r drafodaeth honno, felly. A ydych chi wedi cael cyfrannu at y drafodaeth efo Llywodraeth Cymru pan oedden nhw'n sefydlu'r gronfa fuddsoddi yn y cyfryngau, er enghraifft?
English: Right. So, your views, as you've expressed them today, haven't been put forward directly to the Government. So, this is your opportunity, and it's this committee's opportunity, perhaps, to influence and to create a financial system that is more tailored to indigenous companies.
Welsh: Reit. Felly, nid ydy'r safbwyntiau yr ydych chi wedi bod yn eu mynegi heddiw, mewn ffordd, wedi cael eu gosod yn uniongyrchol i Lywodraeth. Dyma'ch cyfle chi, felly, a chyfle'r pwyllgor yma, efallai, i ddylanwadu a chreu system o gefnogaeth ariannol sy'n fwy pwrpasol i gwmnïau cynhenid.
English: And maybe a structure where the voice of the producer is heard more often as well.
Welsh: Ac efallai strwythur lle mae llais y cynhyrchwyr yn cael ei glywed yn amlach hefyd.
English: Yes, and not just on financial issues.
Welsh: Ie, ac nid jest ar faterion ariannol.
English: But, with regard to the media investment budget itself, do you think that that needs to be eradicated, or do you think that that needs to be decreased, with the creation of a separate fund for the kinds of things that you are talking about? We're talking about a pot of £30 million, and £12 million has been spent. So, there is funding there, but perhaps the use of the funding isn't appropriate for your purposes. What would be beneficial for the committee to know is what your vision would be with regard to a new fund. What should the emphasis be on? Does the Welsh Government have that vision?
Welsh: Ond, o safbwynt y gronfa - y gyllideb buddsoddi yn y cyfryngau ei hun - a ydych yn meddwl bod eisiau cael gwared ar honno, neu a ydych yn meddwl bod eisiau efallai lleihau honno a chreu cronfa ar wahân i'r math o bethau yr ydych chi'n gofyn amdanyn nhw? Rŷm ni'n sôn am bot o £30 miliwn, a £12 miliwn sydd wedi cael ei wario beth bynnag. Felly, mae yna arian yna, ond efallai nad yw'r defnydd o'r arian yn addas i'ch pwrpas chi. Beth fuasai'n fuddiol i'r pwyllgor wybod yw beth fyddai eich gweledigaeth chi efo cronfa newydd. Beth ddylai'r pwyslais fod? A ydy'r weledigaeth honno gan y Llywodraeth ar hyn o bryd?
English: So, would that be a new fund?
Welsh: Felly, cronfa newydd?
English: There's room for the fund as it currently stands, I think, but in collaboration with producers in Wales -
Welsh: Mae yna le i'r gronfa fel y mae hi, rydw i'n meddwl, ond gyda chydweithio gyda chynhyrchwyr yng Nghymru, fel roeddet ti'n ei ddweud -
English: So, changing the current criteria, perhaps.
Welsh: Felly, newid ychydig ar y meini prawf, fel y maen nhw rŵan.
English: Yes, but also having a separate fund. I would provide all of that to Film Cymru to administer, because they know what they're doing, where the talent is, et cetera.
Welsh: Ie, ond hefyd cael cronfa ar wahân. Buaswn i'n rhoi hynny i gyd i Ffilm Cymru i'w wneud, achos maen nhw'n gwybod beth maen nhw'n ei wneud, ble mae'r dalent ac ati.
English: Thank you. Roger, as you've gone through the process, could you explain a little bit about that particular process and how you - I don't want to put words in your mouth, but did you perhaps have a better experience with the civil service than with Pinewood?
Welsh: Diolch. Roger, gan eich bod chi wedi mynd drwyddo fe, a allwch chi jest esbonio tipyn bach ynglŷn â'r broses a sut roeddech chi'n - nid wyf i eisiau rhoi geiriau yn eich ceg chi, ond a oedd, efallai, profiad gwell gyda'r gwasanaeth sifil na'r hyn roeddech chi wedi'i gael gyda Pinewood?
English: Just finally, I specifically wanted to talk about sharing our story through the medium of Welsh, and, of course, there is a problem with that at the moment, clearly. In terms of Government support, do we need a specific fund for promoting the Welsh-medium industry, therefore?
Welsh: Jest i orffen, roeddwn i'n benodol eisiau sôn am ddweud ein stori drwy'r iaith Gymraeg, ac, yn amlwg, mae yna broblem efo hynny ar hyn o bryd. O ran cefnogaeth Llywodraeth, a ydym ni angen cronfa bwrpasol ar gyfer hybu diwydiant iaith Gymraeg, felly?
English: I believe that that's certainly something to be considered. It's going to be very, very difficult over the next years to produce work that can compete with what's available in English through the medium of Welsh. The funding of S4C is frozen; there aren't many people out there who want to invest in Welsh-language projects. It's a reality. English-language projects have a far greater commercial value and that's the reality of the situation. So, if we do want to ensure the quality of Welsh-language output, then I do think that a fund that looks specifically at programmes using the Welsh language would be extremely useful for people like me, who want to work through the medium of Welsh. I work through the medium of English too, but for some years now, I have looked at the language as something that gives my output a unique flavour, and it differentiates it from other things that are available in the market, but it is getting more and more difficult to produce quality output through the medium of Welsh.
Welsh: Rydw i'n teimlo bod hynny'n sicr yn syniad i'w ystyried. Mae e'n mynd i fod yn anodd iawn, iawn dros y blynyddoedd nesaf i greu gwaith sy'n gallu cystadlu â'r gwaith sydd ar gael yn y Saesneg yn yr iaith Gymraeg. Mae'r arian sydd gan S4C wedi rhewi; nid oes llawer o bobl mas yna yn y byd sydd am fuddsoddi mewn projectau Cymraeg eu hiaith. Mae e'n realiti. Mae gwerth masnachol project yn y Saesneg llawer, llawer yn fwy a dyna'r realiti. Felly, os ŷm ni am sicrhau ansawdd gwaith yn y Gymraeg, rydw i'n meddwl y byddai cronfa sydd yn edrych ar raglenni sydd yn cynnwys y Gymraeg yn ofnadwy o ddefnyddiol i bobl fel fi, sydd am weithio drwy gyfrwng y Gymraeg. Rydw i'n gweithio trwy'r Saesneg hefyd, ond ers rhai blynyddoedd bellach, rydw i wedi gweld bod yr iaith yn rhywbeth sydd yn rhoi blas unigryw ar yr hyn rydw i'n ceisio'i wneud, ac yn gwneud y gwaith yn wahanol i'r pethau eraill sydd ar gael yn y farchnad. Ond mae'n mynd yn anoddach i allu gwneud gwaith da trwy gyfrwng y Gymraeg.
English: So, our time is now up. We do have further questions, but we will write to you if that's okay with those questions. Thank you very much for joining us today and I hope you will follow this inquiry by the committee.
Welsh: Sori, dyna'r amser sydd gyda ni ar ôl. Mae gyda ni fwy o gwestiynau, ond efallai gwnawn ni ysgrifennu atoch chi os oes mwy o gwestiynau, ond diolch yn fawr iawn am ddod mewn yma heddiw. Gobeithio y byddwch chi'n dilyn trywydd yr hyn sydd yn digwydd gyda'r ymchwiliad yma'n benodol.
English: How can we do that?
Welsh: Sut mae modd gwneud hynny?
English: Through the clerks; you'll be able to find out more information from them. They'll be able to send the documents to you and there will be a report published at the end, and we'll send you a copy of that because you have joined us to give evidence.
Welsh: Trwy'r clercod; gallwch chi ffeindio mas mwy o wybodaeth ganddyn nhw. Gallan nhw ddanfon dogfennau atoch chi, a bydd adroddiad ar y diwedd y byddwn ni'n ei roi i chi gan eich bod wedi dod mewn i roi gwybodaeth i ni.
English: Excellent. Thank you very much.
Welsh: Gwych. Diolch yn fawr.
English: Moving on now to item straight away if that's okay - film and major television production in Wales and evidence session 3. We'll wait for the witnesses to join us.
Welsh: Symudwn ni ymlaen at eitem 3 yn syth os yw hynny'n iawn - cynyrchiadau ffilm a theledu mawr yng Nghymru a sesiwn 3. Mi wnawn ni aros i'r tystion newydd ddod i mewn.
English: Thank you and welcome to committee. Item 3 is film and major television production in Wales, evidence session 3. Is it working? The interpretation should be working. Excellent. The witnesses joining us today are Ruth McElroy, who's been here before, and is professor of creative industries, University of South Wales; Tom Ware - welcome to you - head of the Film and TV School Wales at the University of South Wales. Is that correct? I hope it is.
Welsh: Diolch a chroeso i'r pwyllgor. Eitem 3 yw cynyrchiadau ffilm a theledu mawr yng Nghymru, sesiwn dystiolaeth 3. A ydy e'n gweithio'n iawn? Grêt. Y tystion yma heddiw yw Ruth McElroy, sydd wedi bod yma o'r blaen, yn athro yn y diwydiannau creadigol, Prifysgol De Cymru; Tom Ware - croeso - pennaeth Ysgol Ffilm a Theledu Cymru Prifysgol De Cymru. A ydy hynny'n iawn? Gobeithio bod hynny'n iawn.
English: I said 'Wales' several times there, and I thought I'd said the wrong thing. I'm sorry, but thank you very much for that. And we have Caitriona Noonan, who is lecturer of media and communications at Cardiff University. Welcome to you. We have questions on different themes from Assembly Members. So, if it's okay with you, will go straight into those questions and you will have an opportunity to answer. You don't have to answer every question, of course, if it's not of interest to you or if it's not something that inspires you to respond. Just to begin, what's your perspective on the situation or environment for film and television production here in Wales in terms of these major productions? Do you think it's successful? Do you think that the sector is prospering? What's your opinion on the sector as it currently stands, in Wales and in the UK in general?
Welsh: Fe wnes i ddweud 'Cymru' lot o weithiau, so roeddwn i'n meddwl bod hynny'n anghywir. Ond diolch yn fawr. A, wedyn, Caitriona Noonan, sef darlithydd yn y cyfryngau a chyfathrebu, Prifysgol Caerdydd. Croeso. Fel arfer, rydym ni'n cael cwestiynau ar themâu gwahanol gan Aelodau Cynulliad, felly, os yw'n iawn, awn ni'n syth i mewn i'r cwestiynau a bydd cyfle i chi ateb. Nid oes rhaid ichi ateb os nad yw o ddiddordeb i chi neu os nad yw'n rhywbeth sydd yn eich tanio chi yn hynny o beth. Jest o ran cychwyn, beth yw eich persbectif chi o ran sefyllfa neu amgylchedd ffilm a theledu yma yng Nghymru o ran y cynyrchiadau mawr? A ydych chi'n credu ei bod yn llwyddiannus? A ydych chi'n credu bod y sector yn ffyniannus? Beth yw eich barn chi ynglŷn â'r sector fel y mae, yng Nghymru ac ym Mhrydain yn gyffredinol?
English: Thank you very much. We're moving on now to Siân Gwenllian.
Welsh: Diolch yn fawr iawn. Rydym ni'n symud ymlaen yn awr at Siân Gwenllian.
English: You talk about two issues. You talk about the need for a strategy to create a sustainable sector, and that includes skills and so on, and then some kind of audit of the current infrastructure. Now, is it the Welsh Government's role to do both of those things in collaboration - ? Who needs to do that work? It's clear that we need a clear strategy, so who should be leading on that work?
Welsh: Rydych chi'n sôn am ddau beth. Rydych chi wedi bod yn sôn am yr angen i gael strategaeth i greu sector cynaliadwy, ac mae hynny'n cynnwys sgiliau ac yn y blaen, a hefyd rhyw fath o awdit o'r seilwaith presennol. Ai rôl Llywodraeth Cymru ydy gwneud y ddau beth yna mewn cydweithrediad efo - ? Pwy sydd angen gwneud y gwaith yna? Mae'n amlwg bod angen strategaeth glir, felly pwy ddylai fod yn arwain hynny?
English: I would start by saying the Government. Ultimately, it's the Government who can fill that kind of space, but, of course, in collaboration. We do need to collaborate on this, but, briefly, I would say the Government.
Welsh: Buaswn i'n cychwyn a dweud, ie, y Llywodaeth. Yn y pen draw, y Llywodraeth sydd yn gallu bod yn y fath yna o ofod, ond, wrth gwrs, yn cydweithio. Mae angen inni wneud hynny, ond ie - yn fyr.
English: Excellent, I just wanted to -
Welsh: Iawn. Grêt, roeddwn i jest eisiau -
English: Do you believe, at present, that there is a vision there, and is there a vision that's driving the way that the Government is providing financial support for the sector?
Welsh: A ydych chi'n meddwl, ar hyn o bryd, fod yna weledigaeth yna, ac a oes yna weledigaeth sydd yn gyrru y ffordd mae'r Llywodraeth yn rhoi cefnogaeth ariannol i'r sector?
English: I think there is a vision, but possibly it's - . As I said at the outset, I think we've now reached a point where we need to reconsider the strategy for this next period. There have been successes, particularly in attracting productions into Wales, and that has been important. That is part of how someone develops a reputation, which is very important. But the system can't be sustainable unless we also consider how production in Wales forms part of that vision. So, I would say that this is a time to reconsider this and to set out that vision clearly: 'What do we want to achieve? What does success look like? What's the landscape that we're trying to create?' and work back from that. For me, it's crucial that we do continue and attract these major productions. That's very important in terms of jobs, and so on, but it's crucially important for us that we have an indigenous industry in Wales working bilingually, but also that the IP remains in Wales. We need to dovetail these two things, in my view.
Welsh: Rydw i'n credu bod yna weledigaeth, ond o bosib mae'n - . Fel roeddwn i'n dweud ar y cychwyn, rydw i'n meddwl ein bod ni wedi cyrraedd nawr y fan lle mae angen i ni ailystyried beth ydy'r strategaeth ar gyfer y cyfnod nesaf yma. Mae yna lwyddiant wedi bod, yn arbennig o ran cael cynyrchiadau i fewn i Gymru, ac mae hynny wedi bod yn bwysig. Mae hynny yn rhan o sut mae rhywun yn cael enw, ac mae hynny yn bwysig, wrth gwrs. Ond nid yw'r system yn mynd i fod yn gynaliadwy oni bai ein bod ni hefyd yn gallu gweld sut mae cynhyrchu yng Nghymru yn rhan o'r weledigaeth honno. Felly, fe fuaswn i'n dweud bod hwn yn gyfnod i ailystyried ac i gael y weledigaeth yn glir: 'Beth ydym ni eisiau ei gyflawni? Beth ydy llwyddiant? What does success look like? Beth ydy'r dirwedd rydym ni eisiau ei chreu?' ac yn gweithio yn ôl o hynny. Ac i mi, mae'n hanfodol inni gario ymlaen, yn sicr, i bobl yn dod i fewn efo'r cynyrchiadau enfawr yma. Yn sicr, mae hynny yn bwysig o ran swyddi, ac ati, ond mae'n hanfodol bwysig inni fod gennym ni ddiwydiant yng Nghymru hefyd yn ddwyieithog, ond hefyd bod yr IP wedyn yn aros yng Nghymru. Angen plethu'r rhain at ei gilydd sydd, yn fy marn i.
English: So, with regard to the media investment budget, is it time to revamp that or reconsider it? Do we need to continue with that MIB? Do the criteria need to encourage greater collaboration with the indigenous producers, perhaps? And also is there a need to think in a different way about how we provide financial support, especially perhaps for Welsh-medium productions?
Welsh: Felly, y gyllideb buddsoddi yn y cyfryngau - a ydy hi'n bryd ailwampio honno? A oes angen parhau efo'r gronfa yna? A ydy'r meini prawf angen bod yn annog, efallai, mwy o gydweithio efo'r cynhyrchwyr cynhenid? A hefyd, tybed, a oes yna angen meddwl mewn ffyrdd gwahanol ynglŷn â sut i roi cefnogaeth ariannol, yn enwedig efallai i gynyrchiadau yn yr iaith Gymraeg?
English: Ultimately, we should start with the vision, and that's where the Government needs to be clear. Then the fund should be one of the ways that we deliver that vision. So, I would say that the MIB is important. I would say that it will become even more important as we see changes emerging from Brexit. Productions such as Y Gwyll/Hinterland have accessed European funding, and that's been very important, and that's a concern for some, certainly, as to what the future holds. So, I would say, if the vision and strategy develop, then certainly we need to look at the fund again and consider whether that is going to be delivered. Is it going to be sufficiently accessible for people producing in Wales both in Welsh and in English? Is it sufficiently flexible? Can it change as the landscape changes? Is it flexible enough in terms of thinking about online developments, for example? Because that - . What tv production means is changing, and that is going to develop at an even faster pace from here on in. So, we should certainly be looking at that, but it's the vision and delivering the vision that is what underpins all of that.
Welsh: Yn y pen draw, dylem ni gychwyn efo'r weledigaeth, a dyna beth mae'r Llywodraeth angen bod yn glir amdani felly, wrth gwrs. Ac wedyn dylai fod y gronfa yn un o'r ffyrdd rydym ni'n cyflawni'r weledigaeth honno. Felly, fe fuaswn i'n dweud fod y gronfa yn bwysig. Fe fuaswn i'n meddwl bod hyn yn mynd i fod yn bwysicach fyth wrth i ni weld newidiadau efo Brexit. Mae cynyrchiadau fel Y Gwyll/Hinterland wrth gwrs wedi cael arian o'r gronfa yn Ewrop, ac mae hynny wedi bod yn bwysig. mae hynny yn bryder, rydw i'n meddwl, i rai, yn sicr. Felly, fe fuaswn i'n dweud, os yw'r weledigaeth a'r strategaeth yn datblygu, wel, yn sicr, mae angen edrych ar y gronfa eto: a ydy hynny yn mynd i gyflawni? A ydy hynny yn ddigon agored i bobl sydd yn cynhyrchu yng Nghymru yn y Gymraeg ac yn y Saesneg? A ydy hynny yn ddigon hyblyg? A ydy o'n gallu newid wrth i'r dirwedd newid hefyd? A ydy hynny yn ddigon hyblyg o ran meddwl am ddatblygiadau ar-lein, er enghraifft? Achos mae hynny yn - . Mae beth mae cynhyrchu teledu, er enghraifft, yn ei olygu, yn cael ei newid, ac mae'r newid yna yn mynd i ddatblygu yn gyflymach fyth, fe fuaswn i'n dweud. Felly, dylai fod ein bod ni'n edrych ar hynny, yn sicr, ond y weledigaeth a chyflawni'r weledigaeth ydy'r peth tu ôl i hynny.
English: And just one question to conclude with regard to the Welsh language. Of course, there are specific challenges there with regard to the Welsh language and commercial interests. So, how can the Welsh Government support major productions in film through the medium of Welsh?
Welsh: A jest un cwestiwn i orffen ynglŷn â'r iaith Gymraeg. Hynny yw, mae yna heriau penodol yn fan yna, hefyd. Nid ydym ni'n mynd i fod yn fasnachol. Sut orau y gall Llywodraeth gefnogi cynyrchiadau mawr ffilm yn Gymraeg?